Diari Oficial de la Generalitat Valenciana


Sumari del DOGV 4324, del 29-08-2002 (2002/9328)

ORDE de 12 d'agost de 2002, de la Conselleria d'Economia, Hisenda i Ocupació, per la qual s'amplia la dotació pressupostària destinada a finançar diverses ajudes de foment de l'ocupació, per a l'exercici de 2002.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4324

Data del DOGV
:   29-08-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/9328


Data del document
:   12-08-2002

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * desenvolupament rural
    * empresa individual
    * iniciativa local d'ocupació
    * administració local
    * ajuda pública
    * creació d'ocupació
    * suport econòmic
    * professió independent
    * ajuda a l'ocupació
    * regió desfavorida
    * discapacitat
    * entitat local

ORDE de 12 d'agost de 2002, de la Conselleria d'Economia, Hisenda i Ocupació, per la qual s'amplia la dotació pressupostària destinada a finançar diverses ajudes de foment de l'ocupació, per a l'exercici de 2002. [2002/9328]
  
L'Orde de 28 de febrer del 2002, de la Conselleria d'Economia, Hisenda i Ocupació, publicada en el DOGV núm. 4.204, de data 6 de març de 2002, va donar publicitat a les línies de crèdit i a l'import global màxim destinat a atendre diverses ajudes del Programa d'Ocupació Públic d'Interés Social i Foment del Desenvolupament Local per a l'exercici 2002, entre les quals es trobaven les ajudes establides en la secció I del capítol II, del títol III, de l'Orde, per a contractació d'agents d'Ocupació i Desenvolupament Local.
  
D'altra banda, l'Orde de 15 de març de 2002, de la Conselleria d'Economia, Hisenda i Ocupació, publicada en el DOGV núm. 4.217, de data 26 de març de 2002, va donar publicitat a les línies de crèdit i a l'import global màxim destinat a finançar la concessió de subvencions de foment d'ocupació adreçat a emprenedors per a l'exercici 2002, entre les quals es troben les ajudes al foment de l'ocupació autònoma.
  
Així mateix, l'Orde de 29 d'abril de 2002, de la Conselleria d'Economia, Hisenda i Ocupació, publicada en el DOGV núm. 4.244, de data 8 de maig de 2002, va donar publicitat a les línies de crèdit i a l'import global màxim destinat a atendre per a l'exercici 2002 les ajudes establides per l'Orde de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores per a la concessió de les ajudes i subvencions publiques destinades al foment de l'ocupació de persones amb discapacitat.
  
La Llei 10/2001, de 27 de desembre, de Pressupostos de la Generalitat Valenciana per a l'exercici 2002 (DOGV núm. 4.158, de 31 de desembre) inclou en el capítol de transferències corrents del programa 322.10 «Foment d'Ocupació», entre d'altres, determinades línies de subvenció finançades per fons procedents de l'INEM.
  
Posteriorment, mitjançant Orde TAS/787/2002, de 25 de març (BOE de 12 d'abril de 2002), es distribueixen territorialment, per a l'exercici econòmic vigent, les subvencions corresponents a programes de Suport a la Creació d'Ocupació.
  
Com a conseqüència d'això, per resolució del director general del SERVEF s'aprova l'Expedient de Modificació Pressupostària 00.003/2002, de forma que determinades línies de subvenció sofreixen modificacions en les dotacions pressupostàries.
  
Per tot això, i d'acord amb el que disposa l'article 47.11 del Text Refós de la Llei d'Hisenda Publica de la Generalitat Valenciana, aprovat pel Decret Legislatiu de 26 de juny de 1991, mitjançant orde es donarà publicitat a les línies de subvenció que financen la concessió d'ajudes de naturalesa corrent o de capital i a l'import global màxim destinat a estes.
  
En virtut d'això, i de conformitat amb allò que s'ha disposat per l'article 35 de la Llei 5/1983, de 30 de desembre, de Govern Valencià, i havent atribuït les competències en matèria de foment d'ocupació a la Conselleria d'Economia, Hisenda i Ocupació, mitjançant el Decret 7/2000, de 22 de maig, del president de la Generalitat Valenciana,
  
ORDENE
  
Article únic
  
S'amplia la dotació pressupostària destinada a finançar diverses mesures de foment de l'ocupació per a l'exercici de 2002, de conformitat amb el que estableix la Llei 10/2001, de 27 de desembre, de Pressupostos de la Generalitat Valenciana per a l'any 2002, a càrrec de la secció, programa, línies i imports que a continuació s'indiquen:
  
a) Les ajudes destinades al Foment de l'Ocupació Autònoma per a l'any 2002, regulades en el títol II de l'Orde de 29 de desembre de 2000, de la Conselleria d'Economia, Hisenda i Ocupació (DOGV núm. 3.925, de 25 de gener de 2001), a excepció de la contractació del primer treballador i de les ajudes a microempreses participades per dones, es finançaran a càrrec del capítol IV, línia T0212000, import global màxim 54.095.019,33 euros, la qual cosa suposa un increment de 5.205.269,33 euros respecte de la dotació anterior, dels quals 1.094.800 euros són finançats pel Fons Social Europeu.
  
b) Les ajudes establides en els títols II, de l'Orde de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores per a la concessió de les ajudes i subvencions públiques destinades al foment de l'ocupació de persones amb discapacitat (centres especials d'Ocupació, excepte les destinades a la inversió i despeses financeres), i VI (foment de l'ocupació autònom per a persones amb alguna discapacitat), es financen a càrrec del codi línia T2240 amb un import global màxim de 23.977.271,00 euros, la qual cosa suposa un increment de 2.725.986,00 euros respecte de la dotació anterior.
  
c) Les ajudes destinades a la contractació d'agents d'Ocupació i Desenvolupament Local, regulades en el títol III, capítol II, secció I, de l'Orde de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió de subvencions del Programa d'Ocupació Públic d'Interés Social i Foment del Desenvolupament Local, es financen a càrrec del capítol IV, codi línia T2942, amb un import global màxim de 7.540.830,26 euros, la qual cosa suposa un increment de 1.682.079,00 euros respecte de la dotació anterior.
  
Disposició final
  
La present Orde entrarà en vigor el sendemà de la publicació en el Diari Oficial de la Generalitat Valenciana.
  
València, 12 d'agost de 2002
  
El conseller d'Economia, Hisenda i Ocupació,
  
VICENTE RAMBLA MOMPLET.
  
Conselleria de Sanitat